Viimasel Keskerakonna kongressil, eelmise aasta 5.detsembril, Nokia Kontserdimajas spekuleerisid ajakirjanikud kuluaarides aktiivselt Riigikogu valimiste teemal, jõudude paigutuse üle Keskerakonna sees. Kui peaksin end kuidagi poliitiliste koordinaatide süsteemis määrama, siis ütleksin, et olen Jüri Ratase põlvkonna keskerakondlane.    Tunnen Jüri Ratast isiklikult aastaid, töötasin temaga koos linnavalitsuses koalitsiooni aegadel oravaparteiga. Ise  endise Maardu abilinnapeana hindan teda omavalitsusjuhina kõrgelt. Ta sai hiilgavalt hakkama nii majandusnõunikuna kui abilinnapeana, Tallinna linnapeana on rahva sõnade järgi vaat et parim selles ametis viimaste linnapeade reas. Edgar Savisaar tiitel võib ju olla linnapea, kuid rahvas ise vaatleb teda alati suurusjärgu võrra suuremas poliitilises kategoorias.    Olen ka varem kirjutanud, et Jüri Ratas on meie uue põlvkonna poliitikute esinumber Keskerakonnas. Võiks öelda, et ta on iseseisvuse taas  kättevõitnud kolmanda poliitilise põlvkonna esindaja. Jüri Ratas seisab ees veel pikk karjäär ning miks mitte Tallinna linnapeana peale Riigikogu valimisi 2011.aastal.